open-index/open-wikipedia-markdown huggingface dataset:
Absolute Greatest

***Absolute Greatest*** είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 11 Νοεμβρίου 2009 μέσω της δισκογραφικής εταιρείας "Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Η συλλογή περιελάμβανε κομμάτια από όλη τη δισκογραφία του συγκροτήματος, με εξαίρεση τον ομώνυμο δίσκο των Queen. Σκαρφάλωσε στην τρίτη θέση των τσαρτ της πατρίδας τους και βραβεύθηκε ως διπλά πλατινένιος, ενώ παράλληλα είχε επιτυχία σε πολλές ευρωπαϊκές χώρες, αφού έγινε πλατινένιος στην Ουγγαρία, την Ιρλανδία και τη Νέα Ζηλανδία και χρυσός στην Πολωνία, την Πορτογαλία, την Ιταλία, τη Δανία και την Αυστραλία.

## Τραγούδια του δίσκου

## Θέσεις τσαρτ

***Επίσημη κυκλοφορία: [[11 Νοεμβρίου]] [[2009]]***

## Βραβεία
***Absolute Greatest*** *(άλμπουμ)*
* Ηνωμένο Βασίλειο (*BPI Certification*): 2 x πλατινένιος 
* Αυστραλία (*ARIA Certification*): Χρυσός 
* Ιρλανδία (*IRMA Certification*): Πλατινένιος 
* Νέα Ζηλανδία (*RMNZ Certification*): Πλατινένιος 
* Δανία (*IFPI Certification*): Χρυσός 
* Ουγγαρία (*MAHASZ Certification*): Πλατινένιος 
* Ιταλία (*FIMI Certification*): Χρυσός 
* Πολωνία (*ZPAV Certification*): Χρυσός 

## Οι μουσικοί των Queen
Οι μουσικοί οι οποίοι ηχογράφησαν τα τραγούδια του "*Absolute Greatest*" ήταν οι εξής:
* **[[Φρέντι Μέρκιουρι]]** - φωνητικά, πιάνο, συνθεσάιζερ, κιθάρα, πλήκτρα
* **[[Μπράιαν Μέι]]** - κιθάρα, φωνητικά, πιάνο, πλήκτρα, συνθεσάιζερ
* **[[Τζον Ντίκον]]** - μπάσο, κιθάρα, πιάνο, πλήκτρα, συνθεσάιζερ
* **[[Ρότζερ Τέιλορ]]** - τύμπανα, κρουστά, φωνητικά, πλήκτρα, συνθεσάιζερ
* **[[Ντέιβιντ Μπάουι]]** - φωνητικά, πλήκτρα
* **Φρεντ Μάντελ** - συνθεσάιζερ
* **National Philharmonic Orchestra** - έγχορδα

## Παραπομπές


## Πηγές
* Absolute Greatest - Queen | Songs, Reviews, Credits | AllMusic
* Queen - Absolute Greatest at Discogs
* QUEEN Absolute Greatest reviews - Progarchives

Κατηγορία:Δισκογραφία των Queen
Κατηγορία:Άλμπουμ του 2009
Ίνγκολστατ 04

Η **Ίνγκολστατ 04** (γερμανικά: *Ingolstadt 04*) είναι γερμανική ποδοσφαιρική ομάδα από την πόλης του Ίνγκολστατ της Άνω Βαυαρίας. Το ψευδώνυμο του συλλόγου είναι *Schanzer*. Τα χρώματα του συλλόγου είναι μαύρο - κόκκινο - λευκό. Ο σύλλογος αριθμεί σήμερα περίπου 2.000 μέλη. Ιδρύθηκε την 1η Ιουλίου του 2004 έπειτα από συγχώνευση των τμημάτων ποδοσφαίρου των συλλόγων του Ίνγκολστατ, *ΜΤΦ* (MTV Ingolstadt) και *ΕΣΦ* (ESV Ingolstadt). Η συγχώνευση πραγματοποιήθηκε με πρωτοβουλία του επιχειρηματία Πέτερ Γιάκβερτ. Το 2007 το ποδοσφαιρικό τμήμα του συλλόγου ανέλαβε η εταιρεία *FC Ingolstadt 04 Fußball GmbH*, στην οποία συμμετέχουν από το Μάιο του 2013, ο σύλλογος με 80,06% και η quattro GmbH με 19,94%.

Την περίοδο 2014/15 και συγκεκριμένα στις 27 Σεπτεμβρίου του 2014, επικράτησε της Καρλσρούης με 1:0, σπάζοντας έτσι το ρεκόρ της Μπάγερ Λεβερκούζεν (Μάιος 1978 με Απρίλιο 1979) παραμένοντας αήττητη σε 17 συνεχόμενους αγώνες. Στη συνέχεια ο σύλλογος παρέμεινε αήττητος για 19 συνεχόμενους εκτός έδρας αγώνες. Με την εντός έδρας νίκη της με 2:1 επί της Λειψίας, εξασφάλισε μαθηματικά την άνοδο στην Μπούντεσλιγκα και έτσι έγινε η 54η ομάδα στην ιστορία του πρωταθλήματος.

Στις 19 Σεπτεμβρίου του 2015 η πρώτη ομάδα του συλλόγου πέτυχε άλλο ένα ρεκόρ. Με νίκη 1:0 επί της Βέρντερ Βρέμης και τις προηγούμενες νίκες στις 15 Αυγούστου του 2015 επί της Μάιντς και στις 29 Αυγούστου του 2015 επί της Άουγκσμπουργκ, ουσιαστικά κέρδισε τις πρωτοπόρες στην Μπουντεσλίγκα στα πρώτα τρία εκτός έδρας παιχνίδια της ιστορίας της.

## Επιτυχίες
### Πρωταθλήματα
* **[[2. Μπούντεσλιγκα]]** (Β)
** Πρωταθλήτρια (1): 2014–15
* **Ρεγκιονάλλιγκα Σιντ** (Γ)
** Δεύτερη θέση (1): 2008
* **Μπάγερνλιγκα** (Δ)
** Πρωταθλήτρια (1): 2006
** Δεύτερη θέση (2): 2005, 2011‡
* **Λάντσλιγκα Μπάγερν-Σιντ (Ε)
** Δεύτερη θέση (1): 2008<sup>‡</sup>
* **Μπετσίρκσομπερλιγκα Όμπερμπαγερν** (ΣΤ)
** Δεύτερη θέση (1): 2006<sup>‡</sup>

=== Κύπελλα ===
* **Κύπελλο Βαυαρίας**
** Φιναλίστ (1): 2005
* **Κύπελλο Άνω Βαυαρίας'''
** Κυπελλούχος (3): 2005, 2006, 2007

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές ομάδες Γερμανίας
Αλίτσε Σαμπατίνι

Η **Αλίτσε Σαμπατίνι** (γεννημένη το 1995 στην Ορμπετέλλο ) είναι μοντέλο από τη Τοσκάνη που αναδείχθηκε Μις Ιταλία 2015.

Είναι επαγγελματίας καλαθοσφαιρίστρια και αγωνίζεται στην ομάδα  *Santa Marinella* της κατηγορίας Α2 της Ιταλίας.

## Aναφορές και σημειώσεις


Κατηγορία:Ιταλοί καλαθοσφαιριστές
Κατηγορία:Ιταλικά καλλιστεία
Κατηγορία:Μις Ιταλία
Ορμπετέλλο

Το **Oρμπετέλλο** (ιταλικά: *Orbetello*) είναι πόλη και *[[δήμος]]* της Επαρχίας του Γκροσσέτο στην Τοσκάνη της Ιταλίας.

## Φωτογραφίες

Εικόνα:Orbetello-laguna-tramonto.JPG|Η λιμνοθάλασσα
Εικόνα:Orbetello - Palazzo.JPG|Το δημαρχείο
Εικόνα:Orbetello, porta medina, 01.jpg|Η πύλη Μεδίνα Τσέλι.


## Γεννημένοι στο Ορμπετέλλο

* Ρακέλε Ριζαλίτι, 1995, Μις Ιταλία 2016

## Παραπομπές


## Εξωτερικοί σύνδεσμοι

* Πόλη του Oρμπετέλλο 

Κατηγορία:Πόλεις της Τοσκάνης
Ρακέλε Ριζαλίτι

Η **Ρακέλε Ριζαλίτι** (γεννημένη το 1995 στην Πράτο) είναι μοντέλο από τη Τοσκάνη που αναδείχθηκε Μις Ιταλία 2016.

## Βιογραφικά στοιχεία

Ασχολήθηκε επί έντεκα χρόνια με ρυθμική γυμναστική και χορό και υπήρξε πρωταθλήτρια Ευρώπης 2014 στη γυμναστική.

Το 2016, στα μέσα Αυγούστου, πριν αναδειχθεί σε Μις Ιταλία, κέρδισε τον τίτλο της "Μις Τοσκάνη".

## Aναφορές και σημειώσεις


## Εξωτερικοί σύνδεσμοι

Κατηγορία:Ιταλικά καλλιστεία
Κατηγορία:Μις Ιταλία
Κύθηρος (αποσαφήνιση)

Με την ονομασία **Κύθηρος** μπορεί να αναφέρονται:

*Κύθηρος (ποταμός), η αρχαία ονομασία του ποταμού Κυθήριου της Ηλείας.
*Κύθηρος, αρχαίος αττικός δήμος της Πανδιονίδας φυλής.
Crash Bandicoot 3: Warped

Το ***Crash Bandicoot 3: Warped*** είναι βιντεοπαιχνίδι 3D πλατφόρμας που δημιουργήθηκε από τη Naughty Dog και κυκλοφόρησε από τη Sony Interactive Entertainment, για το PlayStation. Κυκλοφόρησε στη βόρεια Αμερική, στις 4 Νοεμβρίου του 1998, και τον Δεκέμβριο του ίδιου χρόνου στην Ευρώπη και στην Ιαπωνία. Στις 29 Αυγούστου του 1999, επανακυκλοφόρησε για το Sony Greatest Hits και το 2000 για το  Platinum Range. Στις 7 Φεβρουαρίου του 2008, το παιχνίδι έγινε διαθέσιμο μέσω του PlayStation Store, στη βόρεια Αμερική και στις 23 Οκτωβρίου, του ίδιου χρόνου, στην Ευρώπη. Στην Electronic Entertainment Expo 2016, συμφωνήθηκε ότι η Sony και η Activision, θα επανακυκλοφορήσουν το εν λόγω παιχνίδι και τους δύο παλαιότερους τίτλους σε έκδοση συλλογής, το 2017, πλήρως επεξεργασμένα, για το PlayStation 4.

Το παιχνίδι, από την κυκλοφορία του έλαβε καλές κριτικές, για την υψηλή του ποιότητα, στο gameplay, τα γραφικά του, τον ήχο του κ.ά. Έως και το 2002, το παιχνίδι είχε πουλήσει 7.13 εκατομμύρια αντίτυπα, κι έτσι έγινε το όγδοο πιο επιτυχημένο βιντεοπαιχνίδι σε πωλήσεις όλων των εποχών, για το PlayStation. Στην Ιαπωνία, ξεπέρασε σε πωλήσεις τους προκατόχους του, ξεπερνώντας το 1 εκατομμύριο κι έγινε το πρώτο παιχνίδι σε πωλήσεις στην Ιαπωνία για το PlayStation, το οποίο δε δημιουργήθηκε εκεί.

## Παραπομπές


## Πηγές
*

## Εξωτερικοί σύνδεσμοι
*

Κατηγορία:Βιντεοπαιχνίδια του 1998
Κατηγορία:Βιντεοπαιχνίδια Crash Bandicoot
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια επιστημονικής φαντασίας
Κατηγορία:Βιντεοπαιχνίδια με 2.5D γραφικά
Κατηγορία:Βιντεοπαιχνίδια της Naughty Dog
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια τοποθετημένα στη Σελήνη
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια της Universal Interactive
Κατηγορία:Βιντεοπαιχνίδια scuba diving
Ολυμπιακό Σύμπλεγμα Λουζνικί

Το **Ολυμπιακό Σύμπλεγμα Λουζνικί** (ρωσικά: Олимпийский комплекс «Лужники») είναι ένα από τα μεγαλύτερα πολυλειτουργικά αθλητικά συγκροτήματα του κόσμου, που χτίστηκε μεταξύ 1955 και 1956 που βρίσκεται στη Μόσχα, πρωτεύουσα της Ρωσίας. Παλαιότερα ήταν γνωστό ως *Κεντρική στάδιο Λένιν* (Центральный стадион имени В. И. Ленина), Χρησιμοποιήθηκε ως Ολυμπιακό Πάρκο των Θερινών Ολυμπιακών Αγώνων του 1980. Τα έσοδα της εταιρείας στη Ρωσία για το 2024 ανήλθαν σε 43,7 εκατομμύρια ευρώ 

## Εγκαταστάσεις
* Μεγάλη αθλητική αρένα «Λουζνικί»
* Μικρή αθλητική αρένα «Λουζνικί»
* Αθλητικό παλάτι «Λουζνικί»
* Ολυμπιακό κολυμβητήριο
* Γενική αθλητική αίθουσα «Ντρούζμπα»

## Εικόνες

 Flickr - Nickolas Titkov - Воробьёвы горы. Весна.jpg|Μεγάλη αθλητική αρένα
 Лужники. Малая спортивная арена (15835982157).jpg|Μικρή αθλητική αρένα
 Luzhniki-sports-palace.jpg|Αθλητικό παλάτι
 Luzhniki Swimming Pool 02.JPG|Ολυμπιακό κολυμβητήριο
 Зал Дружба.JPG|Γενική αθλητική αίθουσα


## Παραπομπές


## Εξωτερικοί σύνδεσμοι

* 

Κατηγορία:Αθλητισμός στη Μόσχα
Κατηγορία:Αθλητικές εγκαταστάσεις στη Μόσχα
Τζόναθαν Ρις Μέγιερς

Ο **Τζόναθαν Ρις Μέγιερς** (27 Ιουλίου 1977) είναι Ιρλανδός ηθοποιός.

Έχει βραβευτεί με τη Χρυσή Σφαίρα και το βραβείο Satellite καλύτερου ηθοποιού για την ερμηνεία του στην τηλεοπτική σειρά *Elvis* το 2005.

## Φιλμογραφία
### Κινηματογράφος

### Τηλεόραση
*2000 Gormenghast
*2005 Elvis 
*2007-2010 The Tudors
*2013 Βίκινγκς
*2013-2014 Dracula
*2016 Roots

## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί τηλεόρασης
Queen Forever

***Queen Forever*** είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 10 Νοεμβρίου 2014 μέσω της δισκογραφικής εταιρείας "Virgin EMI" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Το άλμπουμ αποτελείται από remastered εκτελέσεις κομματιών του συγκροτήματος και ανακοινώθηκε από τον κιθαρίστα Μπράιαν Μέι στο BBC Radio Wales στις 23 Μαΐου 2014. Είναι η πρώτη κυκλοφορία των Queen η οποία περιελάμβανε νέο υλικό, μετά το "*[[Queen Rocks]]*" του 1997.

Στην συγκεκριμένη συλλογή συμπεριλήφθηκε το "*There Must Be More to Life Than This*", στο οποίο συμμετείχε ο Μάικλ Τζάκσον. Η αρχική έκδοση του κομματιού είχε ηχογραφηθεί για το άλμπουμ "*[[Hot Space]]*" του 1982 αλλά έμεινε εκτός τελικής κοπής και συμπεριλήφθηκε τελικά στο προσωπικό άλμπουμ του Φρέντι Μέρκιουρι, "*Mr. Bad Guy*" το 1985.

Η συλλογή γνώρισε επιτυχία, φθάνοντας στο Top-10 των περισσότερων καταλόγων επιτυχιών, συμπεριλαμβανομένης της πέμπτης θέσης των βρετανικών τσαρτ, ενώ υπήρξε ο πρώτος δίσκος του συγκροτήματος που μπήκε στο αμερικάνικο Top-50 μετά το 1992.

## Τραγούδια του δίσκου

## Θέσεις τσαρτ

## Βραβεία
***Queen Forever*** *(άλμπουμ)*
* Ηνωμένο Βασίλειο (*BPI Certification*): Χρυσός 
* Ιταλία (*FIMI Certification*): Χρυσός 
* Πολωνία (*ZPAV Certification*): Χρυσός 

## Οι μουσικοί των Queen
Οι μουσικοί οι οποίοι ηχογράφησαν τα τραγούδια του "*Queen Forever*" ήταν οι εξής:

* **[[Φρέντι Μέρκιουρι]]** - φωνητικά, πιάνο, κιθάρα, πλήκτρα
* **[[Μπράιαν Μέι]]** - κιθάρα, φωνητικά, πιάνο, πλήκτρα, μπάσο
* **[[Τζον Ντίκον]]** - μπάσο, κιθάρα, πλήκτρα
* **[[Ρότζερ Τέιλορ]]** - τύμπανα, κρουστά, φωνητικά, πλήκτρα, κιθάρα
* **[[Μάικλ Τζάκσον]]** - φωνητικά στο "*There Must Be More to Life Than This*"
* **Φρεντ Μάντελ** - πιάνο στο "*Let Me in Your Heart Again*"

## Παραπομπές


## Πηγές
* Queen Forever - Queen | Songs, Reviews, Credits | AllMusic
* Queen – 'Queen Forever' Album Review | Sonic Abuse
* Queen: Forever | PopMatters

Κατηγορία:Δισκογραφία των Queen
Κατηγορία:Άλμπουμ του 2014
Ρομέο Νταλέρ

Ο αντιστράτηγος **Ρομέο Αντόνιους Νταλέρ**,  (γεν. 25 Ιουνίου 1946) είναι Καναδός ανθρωπιστής, συγγραφέας και πρώην γερουσιαστής. Ο Νταλέρ υπηρέτησε ως διοικητής της δύναμης της UNAMIR, της αποτυχημένης ειρηνευτικής αποστολής των Ηνωμένων Εθνών για τη Ρουάντα μεταξύ των ετών 1993 και 1994 και προσπάθησε να σταματήσει την γενοκτονία που διεξαγόταν από Χούτου εξτρεμιστές εναντίον των Τούτσι και των μετριοπαθών Χούτου. 

Ο Νταλέρ είναι ο ιδρυτής της Πρωτοβουλίας για τα παιδιά στρατιώτες Ρομέο Νταλέρ, εταίρος στο Ινστιτούτο Μελετών του Μόντρεαλ για την Γενοκτονία και τα Ανθρώπινα Δικαιώματα (MIGS) και συνδιευθυντής του ερευνητικού εγχειρήματος «Θέληση για παρέμβαση» που κυκλοφόρησε την έκθεση «Κινητοποιώντας τη θέληση για παρέμβαση: Ηγεσία και δράσεις για την πρόληψη μαζικών θηριωδιών». 

## Βιβλιογραφία και φιλμογραφία

**The Last Just Man* (Canada, 2001, directed by Steven Silver)
**Shake Hands with the Devil: The Failure of Humanity in Rwanda*
**Shake Hands with the Devil: The Journey of Roméo Dallaire*
**Shake Hands with the Devil (2007 film)*
**They Fight Like Soldiers, They Die Like Children: The Global Quest to Eradicate the Use of Child Soldiers*

## Παραπομπές σημειώσεις


## Εξωτερικοί σύνδεσμοι

*
*
*Official site  
*Liberal Senate Forum
*CBC Digital Archives – Witness To Evil: Roméo Dallaire and Rwanda
*Transcript of interview of LGen Dallaire in *Ghosts of Rwanda* documentary on PBS *Frontline*.
*http://allafrica.com/stories/200802260106.html
*Roméo Dallaire’s petition to bring Omar Khadr back to Canada

Κατηγορία:Καναδοί ανθρωπιστές
Κατηγορία:Καναδοί στρατιωτικοί
Κατηγορία:Καναδοί πολιτικοί
Κατηγορία:Αξιωματούχοι του ΟΗΕ
Κατηγορία:Καναδοί συγγραφείς
Κατηγορία:Αξιωματικοί του Τάγματος του Καναδά
Παπακυριακού

Το ελληνικό επώνυμο **Παπακυριακού** μπορεί να αναφέρεται σε κάποιο από τα παρακάτω πρόσωπα:

* Ηλίας Παπακυριακού (1938-1958), αγωνιστής της ΕΟΚΑ
* Ιωάννης Παπακυριακού ή Ολύμπιος (1864-1946), εκπαιδευτικός και γιατρός
Ολιβιέ Ασαγιάς

Ο **Ολιβιέ Ασαγιάς** είναι Γάλλος σκηνοθέτης, σεναριογράφος και κριτικός του κινηματογράφου.
## Βιογραφία
Γεννήθηκε το 1955 στο Παρίσι και είναι γιος του σεναριογράφου Ζακ Ρεμί. Είναι απόφοιτος της Σχολής Καλών Τεχνών του Παρισιού.

Έχει κερδίσει το βραβείο του καλύτερου σκηνοθέτη στο φεστιβάλ των Καννών του 2016 για την ταινία *[[Personal Shopper]]* (από κοινού με τον Κριστιάν Μουντζίου).
## Ταινίες
*1985 Ραντεβού (σεναριογράφος)
*1989 L'enfant de l'hiver 
*1994 L'eau froide 
*1996 Irma Vep 
*1998 Ένας ακραίος έρωτας
*2002 Demonlover
*2006 Παρίσι, σ' αγαπώ (απόσπασμα *Quartier des Enfants Rouges*)
*2007 To Each His Own Cinema (απόσπασμα *Recrudescence*)
*2008 Στιγμές αγάπης
*2010 Κάρλος
*2012 Μετά το Μάη
*2014 Τα σύννεφα του Σιλς Μαρία
*2016 Personal Shopper 
## Παραπομπές


Κατηγορία:Γάλλοι σκηνοθέτες
Κατηγορία:Γάλλοι σεναριογράφοι
Κατηγορία:Γάλλοι κριτικοί του κινηματογράφου
Μαίρη (ελέφαντας)

μικρογραφία|Η Μαίρη κρεμασμένη από ένα πύργο γεώτρησης 100 τόνων στο Έρβιν, Τενεσσί.
Η **Μαίρη** (περ. 1894 - 13 Σεπτεμβρίου 1916) ήταν ένας πέντε τόνων Ασιατικός ελέφαντας, επίσης γνωστή ως «Μαίρη, ο ελέφαντας δολοφόνος» *(«Murderous Mary»)*, που εκτελούσε παραστάσεις στο τσίρκο *Sparks World Famous Shows*. Μετά τη δολοφονία ενός εκπαιδευτή της στο Κίνγκσπορτ του Τενεσί, κρεμάστηκε κοντά στο Έρβιν του Τενεσί το 1916. Η θανάτωσή της, ενίοτε ερμηνεύεται ως μια διδακτική ιστορία κακοποίησης ζώου τσίρκου κατά τη διάρκεια του 20ού αιώνα.

## Δείτε επίσης
* Κακοποίηση ζώων

## Παραπομπές


## Εξωτερικοί σύνδεσμοι
*
*Ο φρικιαστικός απαγχονισμός της ελεφαντίνας με γερανό
*"The Hanging of Big Mary: Someone Worth Remembering" by elephant advocacy expert Mike Jaynes
*The Moonlit Road: Murderous Mary
*The Hanging of Mary the Elephant

Κατηγορία:Δικαιώματα των ζώων
Κατηγορία:Σπισισμός
Κατηγορία:Κακοποίηση ζώων
Λη Κουάν Γιου

Ο **Λη Κουάν Γιού** (αγγλικά / μαλαισιανά: *Lee Kuan Yew*, γνωστός και ως *LKY*, ταμίλ: லீ குவான் யூ, κινεζικά: 李光耀, όνομα γέννησης *Χάρυ Λη Κουάν Γιού* / *Harry Lee Kuan Yew*, 16 Σεπτεμβρίου 1923 – 23 Μαρτίου 2015), υπήρξε ο πρώτος πρωθυπουργός της Σιγκαπούρης, και παρέμεινε στο αξίωμα αυτό για 3 δεκαετίες.

Αποφοίτησε από το κολλέγιο Φιτζγουίλιαμ του πανεπιστημίου του Κέιμπριτζ με αριστεία στη Νομική. Το 1950 άρχισε να ασκεί το επάγγελμα του δικηγόρου και συνέχισε έως το 1959. Παράλληλα, το 1954 υπήρξε συνιδρυτής του πολιτικού κόμματος *People's Action Party* (PAP) / *Κόμμα Δράσης του Λαού* και διετέλεσε γενικός γραμματέας του έως το 1992, οδηγώντας το κόμμα σε 8 συνεχείς εκλογικές νίκες. Μετά την παραίτηση του Λη από πρωθυπουργός το 1990, παρέμεινε στην κυβέρνηση ως υπουργός άνευ χαρτοφυλακίου έως το 2004 υπό τον διάδοχο πρωθυπουργό Γκο Τσοκ Τονγκ, και κατόπιν υπηρέτησε σε συμβουλευτικό κυβερνητικό ρόλο έως το 2011 υπό τον γιό του, τον Λι Σιεν Λουνγκ. Συνολικά, ο Λη εκτελούσε υπουργικά καθήκοντα για 56 χρόνια. Υπηρέτησε ως βουλευτής την περιοχή Ταντζόγκ Παγκάρ όπου εκλέγονταν για σχεδόν 60 χρόνια μέχρι τον θάνατο του το 2015.

Ο Λη τοποθετήθηκε εναντίον της Βρετανικής αποικιοκρατίας επιζητώντας τον τερματισμό της και την αυτοδιάθεση της Σιγκαπούρης. Κατάφερε να επιτύχει τη διεξαγωγή δημοψηφίσματος μέσω της οποίας οι Βρετανικές αποικίες της νοτιοανατολικής Ασίας θα συγχωνεύονταν και θα δημιουργούσαν τη Μαλαισία το 1963. Ωστόσο υπήρξαν φυλετικές διαμάχες και ιδεολογικές διαφορές κατά την ένωση αυτή, κάτι που οδήγησε στη δημιουργία της Σιγκαπούρης ως ξεχωριστής πόλης-κράτους το 1965. 

Απέφευγε τις λαϊκιστικές πολιτικές και λόγο προτιμώντας τον προγραμματισμό των μακροπρόθεσμων κοινωνικών και οικονομικών μεταρρυθμίσεων. Η διακυβέρνηση του δέχτηκε επίσης και αρκετή κριτική, κυρίως ως προς την καταπάτηση των πολιτικών ελευθεριών (απαγόρευση διαδηλώσεων, έλεγχος των ΜΜΕ) και μηνύσεις συκοφάντησης εναντίον των πολιτικών του αντιπάλων. Υποστήριζε πως τα πειθαρχικά μέτρα αυτά ήταν απαραίτητα για την πολιτική σταθερότητα, η οποία μαζί με το κράτος δικαίου, ήταν αναγκαία για την οικονομική πρόοδο της χώρας.

Στις 23 Μαρτίου του 2015, Ο Λη Κουάν Γιού πέθανε μετά από οξεία πνευμονία σε ηλικία 91 ετών. Ακολούθησε μια εβδομάδα εθνικού πένθους, κατά την οποία συνολικά 1,7 εκατομμύρια άνθρωποι αποτέλεσαν φόρο τιμής στη σορό του η οποία ήταν εκτεθειμένη στο κοινοβούλιο.

## Παραπομπές


Κατηγορία:Σιγκαπουριανοί πολιτικοί
Λάκης Σοφιανός

Ο **Λάκης Σοφιανός** ήταν Έλληνας ποδοσφαιριστής, ο οποίος αγωνιζόταν ως επιθετικός για τις ομάδες του Αρίωνα Αγίου Αρτεμίου, του Παναθηναϊκού, του Παναιγιαλείου, του Ολυμπιακού και του Άρη Θεσσαλονίκης.

## Καριέρα
Ο Σοφιανός ξεκίνησε να αγωνίζεται από την ομάδα του Αρίωνα Αγίου Αρτεμίου (Αρίων Γούβας) σε ηλικία δεκαέξι ετών, παραμένοντας στην ίδια ομάδα μέχρι το 1953. Κατά την εφηβική του ηλικία είχε καταφύγει σε παράνομες δραστηριότητες μετά τον Β' Παγκόσμιο πόλεμο και φημιζόταν για την εξωγηπεδική του ζωή, αφού συχνές ήταν οι περιπτώσεις που εισαγόταν σε αναμορφωτήρια. Παρ' όλα αυτά, το εξαιρετικό του ποδοσφαιρικό ταλέντο του εξασφάλισε μεταγραφή στην ομάδα του Παναθηναϊκού. Με τους "πράσινους" κατέκτησε κύπελλο Ελλάδας του 1954-55 και διεκδίκησε σχεδόν κάθε χρόνο το πρωτάθλημα Ελλάδας. Εκείνη την περίοδο, έγινε γνωστό ότι ενώ ήταν έγκλειστος στις φυλακές Αβέρωφ, ο Παναθηναϊκός ζητούσε ειδική άδεια με σκοπό να αγωνίζεται στα εντός έδρας παιχνίδια του συλλόγου. Ο Σοφιανός ήταν γνωστό ότι σουτάρει τη μπάλα με τέτοια δύναμη που συχνά έσπαγε τα δίχτυα. Αυτό το φαινόμενο δεν έχει επαναληφθεί. Πιστεύεται ότι χωρίς τα εγκληματικά του ζητήματα θα ήταν ένας από τους μεγαλύτερους ευρωπαίους παίκτες.

Το 1958, επιτέθηκε σε διαιτητή και τιμωρήθηκε με αφαίρεση της φίλαθλης ιδιότητας του. Λίγους μήνες αργότερα μεταγράφηκε στον Παναιγιάλειο, όπου παρέμεινε ως το 1960, συντελώντας στην παρουσία της ομάδας στην Α' εθνική κατηγορία. Το καλοκαίρι εκείνης της χρονιάς μεταγράφηκε στον Ολυμπιακό, όπου λίγο αργότερα κατηγορήθηκε για κλοπή στα αποδυτήρια κατά την διάρκεια αγώνα και σύντομα αφέθηκε ελεύθερος.

Το 1961, υπέγραψε στον Άρη, με τον οποίο αγωνίστηκε σε είκοσι αγώνες σκοράροντας έξι φορές, αλλά στις 18 Μαρτίου 1962 ο Άρης υπέστη ντροπιαστική ήττα από τον Φωστήρα με 0-1. Ακούστηκαν φήμες ότι το παιχνίδι "στήθηκε" από κάποια πρακτορεία ΟΠΑΠ σε συνεργασία με συγκεκριμένους ποδοσφαιριστές, μεταξύ των οποίων και ο Σοφιανός. Η διοίκηση της ομάδας τον άφησε ελεύθερο και ο Σοφιανός επέστρεψε για δύο ακόμη χρόνια στον Παναιγιάλειο.

Το 1964, μετακόμισε στην Δυτική Γερμανία, όπου έπαιξε ποδόσφαιρο και εργάστηκε ως προπονητής, αλλά συνέχισε τις παράνομες δραστηριότητες με αποτέλεσμα στα τέλη της δεκαετίας του '60 να γίνει απόπειρα δολοφονίας εναντίον του, από την οποία έχασε το ένα του χέρι. Επέστρεψε στην Ελλάδα με την σύζυγο και τις δύο κόρες του, αλλά λόγω του ψυχολογικού πόνου από τον ακρωτηριασμό του οδηγήθηκε στα ναρκωτικά και στα τέλη της δεκαετίας του '80 βρέθηκε στην φυλακή. Στις 2 Αυγούστου 1989, βρέθηκε απαγχονισμένος στο κελί του, αφού αφαίρεσε ο ίδιος την ζωή του.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Σοφιανός Λάκης (Μιχαήλ) | aris.re
* Λάκης Σοφιανός: μια ζωή σαν μυθιστόρημα | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Μπόσι Αχαΐας

Το  **Μπόσι** είναι οικισμός της Τοπικής Κοινότητας Πετσάκων της Δημοτικής ενότητας Καλαβρύτων του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Πετσάκων ενώ στη συνέχεια αποτέλεσε οικισμό του Δημοτικού διαμερίσματος Πετσάκων του «Καποδιστριακού» Δήμου Καλαβρύτων. Είναι χτισμένος σε υψόμετρο 688 μέτρων βορειοδυτικά των Καλαβρύτων και σε απόσταση 30 χιλιομέτρων από αυτά. Ο πληθυσμός του οικισμού σύμφωνα με την απογραφή του 2011 είναι 28 κάτοικοι.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α., Διοικητικές μεταβολές των Ο.Τ.Α - Διοικητικές μεταβολές Μπόσι Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Τάιγκερ Γουντς

Ο **Έλντρικ Τοντ «Τάιγκερ» Γουντς** (αγγλικά: *Eldrick Tont "Tiger" Woods,* 30 Δεκεμβρίου 1975) είναι Αμερικανός επαγγελματίας παίκτης του γκολφ. Θεωρείται ως ένας από τους καλύτερους παίκτες όλων των εποχών και συχνά ο κορυφαίος. 

Μετά από μια εξαιρετική πορεία που είχε ως ερασιτέχνης παίκτης κατά την οποία έγινε ο μικρότερος σε ηλικία πρωταθλητής των ΗΠΑ το 1994, ο Γουντς έγινε επαγγελματίας παίκτης σε ηλικία 20 ετών στα μέσα του 1996. Έως τον Απρίλιο του 1997 είχε ήδη κερδίσει τον πρώτο του τίτλο, το τουρνουά 1997 Masters, σημειώνοντας κορυφαία επίδοση κερδίζοντας την διοργάνωση με 12 κτυπήματα και λαμβάνοντας 486.000 δολάρια ως χρηματικό έπαθλο. Έφτασε στην κορυφή της παγκόσμιας κατάταξης τον Ιούνιο του 1997. Κατά την δεκαετία του 2000, ο Γουντς ήταν η κυρίαρχη μορφή στο άθλημα παγκοσμίως, παραμένοντας ο κορυφαίος παίκτης σύμφωνα με την κατάταξη για 264 συνεχόμενες εβδομάδες από τον Αύγουστο του 1999 έως τον Σεπτέμβριο του 2004, και κατόπιν για 281 εβδομάδες από τον Ιούνιο του 2005 έως τον Οκτώβριο του 2010.

Από τον Δεκέμβριο του 2009 έως τις αρχές Απριλίου του 2010, Ο Γουντς απείχε από τους αγώνες γκολφ λόγω προσωπικών προβλημάτων που αντιμετώπισε μετά από συζυγική απιστία την οποία παραδέχτηκε, και μετά από κάποιο διάστημα χώρισε με τη σύζυγό του. Τα διάφορα περιστατικά απιστίας στα οποία είχε περιπέσει έλαβαν ευρεία κάλυψη στα ΜΜΕ, κάτι που επηρέασε αισθητά την αθλητική απόδοση του Γουντς και τον Νοέμβριο του 2011 βρισκόταν πλέον στο νούμερο 58 της παγκόσμιας κατάταξης. Η κατακόρυφη πτώση της απόδοσής του συνεχίστηκε για 107 εβδομάδες, όταν και τερματίστηκε προσωρινά μετά την κατάκτηση του τίτλου *Chevron World Challenge* τον Δεκέμβριο του 2011. Μετά την κατάκτηση του Arnold Palmer Invitational στις 15 Μαρτίου 2013, επανήλθε στην κορυφή της κατάταξης και πάλι, και παρέμεινε εκεί έως τον Μάιο του 2014. Ο Γουντς χειρουργήθηκε στη μέση του τον Απρίλιο του 2014 και τον Σεπτέμβριο του 2015 και έκτοτε δυσκολεύτηκε να επαναλάβει τις προηγούμενες αποδόσεις του. Τον Μάρτιο του 2015, ο Γουντς έπεσε στο νούμερο 104 της κατάταξης, και τον Μάιο του 2016 βρέθηκε εκτός των 500 πρώτων της παγκόσμιας κατάταξης για πρώτη φορά στην επαγγελματική του σταδιοδρομία.

Κατά την αθλητική του σταδιοδρομία, δημιούργησε πολυάριθμα ρεκόρ, καθώς είναι ο αθλητής γκολφ με την μεγαλύτερη χρονική παραμονή στην κορυφή της παγκόσμιας κατάταξης καθώς και με τις αριθμητικά περισσότερες εβδομάδες ως σύνολο. Ανάμεσα στις πολλές άλλες διακρίσεις και βραβεία που κέρδισε, συγκαταλέγονται 18 παγκόσμια πρωταθλήματα γκολφ, 14 επαγγελματικά πρωταθλήματα γκολφ και 79 PGA Tour αγώνες στις ΗΠΑ,η διάκριση του νεότερου σε ηλικία παίκτη ο οποίος κατάφερε να κατακτήσει το Γκραντ Σλαμ (όλα τα μεγάλα πρωταθλήματα εντός του ίδιου έτους), κάτι που έκανε 3 φορές, και η διάκριση του νεότερου και ταχύτερου παίκτη ο οποίος κέρδισε 50 τουρνουά.

Τον Απρίλιο του 2019 κατέκτησε για 5η φορά το Μάστερς.

## Παραπομπές


## Εξωτερικοί σύνδεσμοι

* Επίσημος ιστότοπος 

Κατηγορία:Αμερικανοί αθλητές του γκολφ
Τσου Γιουάν

Ο **Τσου Γιουάν** (κινεζικά: 屈原, 340&ndash;278 π.Χ.) ήταν Κινέζος ποιητής και ιερέας ο οποίος έζησε κατά την περίοδο των εμπόλεμων κρατών στην αρχαία Κίνα. Είναι γνωστός για τον πατριωτισμό του και για την συνεισφορά του στην κλασική κινεζική ποίηση, ιδιαίτερα τα ποιήματα της ανθολογίας Τσου Τσι (επίσης γνωστή ως *τα τραγούδια του νότου*) τα οποία θεωρούνται ως μια από τις σπουδαιότερες συλλογές της αρχαίας κινεζικής ποίησης, ενώ κατά την παράδοση είναι ο ιδρυτής του Ντουάν (εορτασμοί των πλοίων δράκων).

Οι ιστορικές λεπτομέρειες που διασώζονται για την ζωή του είναι λιγοστές, και έχουν διατυπωθεί ενστάσεις ως προς το αν όντως ο ίδιος ήταν ο συγγραφέας του συνόλου των ποιημάτων του Τσου Τσι. Ωστόσο, είναι καθολικά αποδεκτό πως υπήρξε ο συγγραφέας του Λι Σάο το οποίο είναι το πλέον γνωστό από όλα τα ποιήματα της συλλογής. Η πρώτη ιστορική αναφορά στον Γιουάν εμφανίζεται σε ένα ποίημα του 174 π.Χ. το οποίο γράφτηκε από τον Τζια Γι, κυβερνητικό αξιωματούχο και ποιητή της δυναστείας των Χαν, ο οποίος είχε εξοριστεί από την αυτοκρατορική αυλή, και στο ποίημα αυτό εξιστορούσε πως το ίδιο συνέβη και στον Τσου Γιουάν. Η πρώτη γνωστή βιογραφία του Τσου Γιουάν εμφανίστηκε στις αρχές του 1ου αιώνα π.Χ. από τον ιστορικό Σίμα Τσιέν στο έργο με τίτλο Αρχεία του μεγάλου ιστορικού.

## Παραπομπές


Κατηγορία:Κινέζοι ποιητές
Steel Wheels

Το **Steel Wheels** είναι το 19ο βρετανικό και 21ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 29 Αυγούστου του 1989 μέσω της δισκογραφικής εταιρείας "Rolling Stones Records".

Το συγκεκριμένο άλμπουμ αποτέλεσε το αποτέλεσμα της επανένωσης και της συμφιλίωσης των μελών του συγκροτήματος, μετά από ένα διάστημα κρίσης για τους Rolling Stones. Ηχογραφήθηκε από τον Μάρτιο ως τον Ιούνιο του 1989 στα "Air Studios" του Μοντσερράτ και σηματοδότησε την επιστροφή του Κρις Κίμσεϊ στην παραγωγή, μαζί με τους Μικ Τζάγκερ και Κιθ Ρίτσαρντς.

Οι στίχοι του σινγκλ "*Mixed Emotions*" είναι αυτοβιογραφικοί, αφού αναφέρονται στην συμφιλίωση. Ανέβηκε στην πρώτη θέση των καναδικών τσαρτ και την πέμπτη θέση στο αμερικάνικο Billboard, ενώ στους καταλόγους επιτυχιών μπήκαν τα "*Almost Hear You Sigh*" και "*Rock and a Hard Place*". Ο δίσκος σκαρφάλωσε στην δεύτερη θέση στην πατρίδα του συγκροτήματος και στην τρίτη θέση στις Ηνωμένες Πολιτείες, ενώ έφθασε στην κορυφή στην Αυστρία, τη Νορβηγία και τον Καναδά.

Το άλμπουμ τοποθετήθηκε στην 87η θέση της λίστας με τα εκατό καλύτερα άλμπουμ της δεκαετίας του '80 του περιοδικού "Rolling Stone", ενώ η ιδιαίτερα επιτυχημένη περιοδεία για την προώθηση του αποτυπώθηκε στον δίσκο "*[[Flashpoint]]*" που κυκλοφόρησε το 1991.

## Λίστα Τραγουδιών
*Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]], εκτός του "Almost Hear You Sigh" το οποίο συνέγραψε ο Στιβ Τζόρνταν.*

## Θέσεις τσαρτ

## Βραβεία
***Steel Wheels*** *(άλμπουμ)*
* Ηνωμένο Βασίλειο (*BPI Certification*): Χρυσός 
* Γαλλία (*SNEP Certification*): 2 x χρυσός 
* Ολλανδία (*NVPI Certification*): Χρυσός 
* Καναδάς (*CRIA Certification*): 3 x πλατινένιος 
* Φινλανδία (*Musiikkituottajat Certification*): Χρυσός 
* Ιαπωνία (*RIAJ Certification*): Χρυσός 
* Αυστρία (*IFPI Certification*): Χρυσός 
* Γερμανία (*BVMI Certification*): Χρυσός 
* Ισπανία (*PROMUSICAE Certification*): Χρυσός 
* Ελβετία (*IFPI Certification*): Χρυσός 
* Ηνωμένες Πολιτείες (*RIAA Certification*): 2 x πλατινένιος 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Steel Wheels*" ήταν οι εξής:
* **[[Μικ Τζάγκερ]]** - φωνητικά, φυσαρμόνικα, κιθάρα, κρουστά, πλήκτρα
* **[[Κιθ Ρίτσαρντς]]** - κιθάρα, φωνητικά, πιάνο
* **[[Ρον Γουντ]]** - κιθάρα, φωνητικά, μπάσο
* **[[Μπιλ Γουάιμαν]]** - μπάσο
* **[[Τσάρλι Γουάτς]]** - τύμπανα

;*Γκεστ συμμετοχές*
* **Τσακ Λιβέλ** - πλήκτρα, πιάνο
* **Ματ Κλίφορντ** - πλήκτρα, πιάνο, κρουστά
* **Σάρα Ντας** - φωνητικά
* **Λίσα Φίσερ** - φωνητικά
* **Μπέρναρντ Φάουλερ** - φωνητικά
* **Σόνια Μόργκαν** - φωνητικά
* **Τέσα Νάιλς** - φωνητικά
* **Λούις Τζαρντίμ** - κρουστά
* **Φιλ Μπιρ** - μαντολίνο
* **The Kick Horns** - πνευστά
* **Ρόμπι Λόριμερ** - τρομπέτα
* **The Master Musicians of Jajouka led by Bachir Attar**- όργανα Farafina

## Παραπομπές


## Πηγές
* Steel Wheels - The Rolling Stones | Songs, Reviews, Credits | AllMusic
* Steel Wheels - Rolling Stone 
* The Rolling Stones Steel Wheels « Classic Rock Review

Κατηγορία:Δισκογραφία των Rolling Stones
Κατηγορία:Άλμπουμ του 1989
Τάε κβον ντο στους Θερινούς Ολυμπιακούς Αγώνες 2016

Οι αγώνες Τάε κβον ντο για τους Θερινούς Ολυμπιακούς Αγώνες 2016 πραγματοποιήθηκαν στις 17 με 20 Αυγούστου στην Καριόκα Αρένα 3. Συμμετείχαν 128 αθλητές σε 8 κατηγορίες βάρους: 4 κατηγορίες για τους άνδρες και 4 για τις γυναίκες.

## Πρόγραμμα

## Συμμετέχουσες χώρες

Συμμετείχαν 128 αθλητές από 63 χώρες.

* (4)
* (3)
* (1)
* (3)
* (1)
* (4)
* (3)
* (1)
* (4)
* (4)
* (3)
* (1)
* (3)
* (4)
* (1)
* (1)
* (4)
* (3)
* (1)
* (3)
* (1)

* (1)
* (1)
* (4)
* (2)
* (1)
* (3)
* (1)
* (1)
* (1)
* (1)
* (3)
* (4)
* (4)
* (1)
* (1)
* (1)
* (1)
* (1)
* (1)
* (5)
* (1)

* (1)
* (3)
* (1)
* (2)
* (1)
* (2)
* (1)
* (1)
* (1)
* (3)
* (1)
* (2)
* (2)
* (3)
* (3)
* (1)
* (2)
* (3)
* (1)
* (1)
* (1)

## Πίνακας μεταλλίων

## Παραπομπές

Κατηγορία:Αθλήματα
Κατηγορία:Ολυμπιακά αθλήματα
Κατηγορία:Αθλήματα στους Θερινούς Ολυμπιακούς Αγώνες
Κατηγορία:Τάε Κβον Ντο
Γεώργιος Πετράκης

Ο **Γεώργιος Πετράκης** (1890 – 14 Σεπτεμβρίου 1972), περισσότερο γνωστός ως **Πετρακογιώργης**, ήταν Έλληνας επιχειρηματίας, αντιστασιακός και πολιτικός. Την περίοδο 1941-44 αποτέλεσε ηγετική μορφή της Κρητικής Αντίστασης εναντίον των κατοχικών δυνάμεων του Άξονα και έμεινε γνωστός για τον πατριωτισμό, το θάρρος, την τιμιότητα και τον αλτρουισμό του.

## Πριν τον Δεύτερο Παγκόσμιο Πόλεμο
Γεννήθηκε στο χωριό Μαγαρικάρι της Μεσαράς, γιος του Εμμανουήλ Πετράκη και της Αντιόπης Παπαστεφανάκη. Πολέμησε ως αξιωματικός στην Μικρασιατική Εκστρατεία και μετά το 1922 εργάστηκε ως έμπορος, σε ελαιοτριβείο και σε σαπωνοποιείο.

## Αντιστασιακή δράση
Αν και ήταν 50 χρονών, όταν ξέσπασε ο πόλεμος, ο Πετρακογιώργης οργάνωσε τον αντιστασιακό πυρήνα στην Κρήτη στα 1941. Ο ίδιος πήρε μέρος στη Μάχη της Κρήτης, όπου έχασε και τον γιο του, Μανόλη. Αφοσιώθηκε στον απελευθερωτικό αγώνα, με την οικογένειά του να καταφεύγει στη Μέση Ανατολή. Ήταν φίλα προσκείμενος στους Βρετανούς. Είχε την κωδική ονομασία **Selfridge** εξαιτίας του ότι το ελαιοτριβείο του μπορούσε να παρομοιαστεί με την μεγάλη επιχείρηση (των Σέλφριτζις). Η ομάδα του ονομαζόταν *"Ψηλορείτης"* και ήταν ενεργή στο όρος Ίδη, στο Όρος Κέδρος και στην ΄Κοιλάδα του Αμαρίου, ερχόμενη πολύ συχνά σε μάχες εκ του συστάδην με τις κατοχικές δυνάμεις σε διάφορες τοποθεσίες (Παπά το Πέραμα, Κουρουπητός, Κουτσουνάρες, Πόρος Σταυρού, Τραχήλι, Μαδαρή). Επίσης, η ομάδα του Πετρακογιώργη έλαβε μέρος σε σαμποτάζ και στην απαγωγή του στρατηγού Κράιπε. Η δράση του προκάλεσε την οργή των Ναζί, που κατέκαυσαν το χωριό του και άλλα χωριά της Μεσαράς και εκτέλεσαν πολλούς Κρητικούς.

## Μεταπολεμικά
Στις 11 Οκτωβρίου 1944, ημέρα απελευθέρωσης του Ηρακλείου, ο Πετρακογιώργης εισήλθε θριαμβευτικά στην πόλη και από το 1944 ως το 1945 υπηρέτησε ως Φρούραρχος. Αργότερα εξελέγη βουλευτής Ηρακλείου με το Κόμμα Φιλελευθέρων τα έτη 1946, 1950, 1951 και 1952. Το 1950 η τρίτη κόρη του Πετρακογιώργη,  Τασούλα (Αναστασία Αδαμίδου, 1930-2022),  απήχθη από τον Κώστα Κεφαλογιάννη με σκοπό τον γάμο. Ο Κεφαλογιάννης (1916 - 1988) είχε επίσης πάρει μέρος στην αντίσταση και ο αδερφός του, Μανόλης, ήταν βουλευτής του αντίπαλου κόμματος, του Λαϊκού Κόμματος. Ο Πετρακογιώργης προσβλήθηκε από την ενέργεια αυτή και ο πληθυσμός της Κρήτης χωρίστηκε σε δύο αντίπαλα στρατόπεδα. Ο φόβος για αναπόφευκτη πολεμική σύρραξη είχε ως αποτέλεσμα να ανασταλούν ορισμένα άρθρα του Συντάγματος, να κηρυχθούν απαγορευμένη ζώνη τα βουνά του Ψηλορείτη και να παραταχθούν περισσότεροι από 2.000 στρατιώτες και χωροφύλακες για να διασφαλιστεί η τάξη. Στο επεισόδιο της απαγωγής ενεπλάκησαν η πολιτική, στρατιωτική και εκκλησιαστική ηγεσία και τα εγχώρια αλλά και διεθνή ΜΜΕ ασχολήθηκαν εκτενώς με το θέμα. Το ζευγάρι παντρεύτηκε, έπειτα χώρισε και έκαναν άλλο γάμο. Δεν ξανασυναντήθηκαν ποτέ ως τον θάνατό τους.

Ο Πετρακογιώργης πέθανε στις 14 Σεπτεμβρίου 1972. Το 2009 ανεγέρθηκε προς τιμήν του ένας χάλκινος ανδριάντας κοντά στο Μαγαρικάρι.

## Παραπομπές


Κατηγορία:Έλληνες αντιστασιακοί
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Ιστορία της Κρήτης κατά τον Β΄ Παγκόσμιο Πόλεμο
Γκας Βαν Σαντ

Ο **Γκας Βαν Σαντ** (αγγλ.: Gus Van Sant),( γενν. 4 Ιουλίου 1952) είναι Αμερικανός σκηνοθέτης, σεναριογράφος και παραγωγός του κινηματογράφου.

Οι πιο γνωστές του ταινίες είναι *[[Το δικό μου Αϊντάχο]]*, *[[Ο ξεχωριστός Γουίλ Χάντινγκ]]* και *[[Milk]]*. Αναφορικά με την τελευταία ταινία, έχει δηλώσει πως η ιστορία του Χάρβεϊ Μιλκ βοήθησε και τον ίδιο να αποδεχτεί την ομοφυλόφιλη ταυτότητά του. Το 2003 κέρδισε τον Χρυσό Φοίνικα για την ταινία *[[Ελέφαντας (ταινία)|Ελέφαντας]]*.

## Ταινίες
*1989 Ντράγκστορ Κάου Μπόι
*1991 Το δικό μου Αϊντάχο
*1993 Ακόμα και οι καουμπόησες μελαγχολούν
*1995 Έτοιμη για όλα
*1997 Ο ξεχωριστός Γουίλ Χάντινγκ
*1998 Ψυχώ
*2000 Ανακαλύπτοντας τον Φόρεστερ
*2003 Ελέφαντας
*2003 Gerry
*2006 Παρίσι, σ' αγαπώ (απόσπασμα *Le Marais*)
*2006 Cinema16: American Short Films
*2007 To Each His Own Cinema (απόσπασμα *First kiss*)
*2007 Paranoid Park
*2008 Milk
*2008 8 (απόσπασμα *Mansion on the hill*)
*2010 Ουίλιαμ Σ. Μπάροουζ: Ο άνθρωπος μέσα του
*2010 Virginia
*2012 My Own Private River
*2012 Η γη της επαγγελίας
*2013 The Canyons
*2015 Μια θάλασσα από δέντρα
*2018 Μην ανησυχείς, δε θα φτάσει μακριά με τα πόδια

## Παραπομπές


Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:ΛΟΑΤ πρόσωπα από τις ΗΠΑ
Γκλεν Ντάνζιγκ

O **Γκλεν Ντάνζιγκ** είναι Αμερικανός τραγουδιστής, και μέλος του ομώνυμου πανκ και χέβη μέταλ συγκροτήματος Danzig (συγκρότημα), που δημιουργήθηκε το 1987 στο Νιου Τζέρσεϊ.

Πρωτο- εμφανίστηκαν 14 Ιουλίου 1986 στο Ριτζ της Νέας Υόρκης. Ροκ & ρολ, και μακάβριοι στίχοι είναι η συνταγή του δημιουργού και τραγουδιστή. Σπάνιες οι συναυλίες του εκτός Αμερικής.

Έχει συμμετάσχει σε πολλά Grand Guignol Shows and TV series όπως το «Ιστορίες από την Κρύπτη»!

Προηγούμενες συνεργασίες του: The Misfits, The Samhain, Danzig Από τις τελευταίες επιτυχίες του συγκροτήματος το « Άγγελοι του Διαβόλου» κυκλοφορία (4 Σεπτεμβρίου 2015).

Η επιτυχία που αναμένεται είναι το «Σκελετοί», ο δέκατος δίσκος/ cd/ του συγκροτήματος.

Προτεινόμενα τραγούδια: Mother, Devil's Plaything, Killer wolf, She Rides, Am I Demon και άλλα

## Παραπομπές


Κατηγορία:Αμερικανοί μουσικοί
Καμπίρ

Ο **Καμπίρ** (Χίντι: कबीर) ήταν Ινδός μυστικιστής, ποιητής και ιερή μορφή του 15ου αιώνα. Τα γραπτά του επηρέασαν το ινδουιστικό κίνημα Μπάκτι και τα ποιήματα του ενσωματώθηκαν στο Αντί Γκραντ, ιερό βιβλίο των Σιχ. 

Μεγάλωσε σε μουσουλμανική οικογένεια, αλλά δέχτηκε ιδιαίτερη επιρροή από τον δάσκαλο του, τον ινδουιστή Ραμανάντα.Άσκησε κριτική τόσο ενάντια στον Ινδουισμό όσο και στο Ισλάμ, υποστηρίζοντας πως και οι 2 θρησκείες παραπλανιόνταν από τα αντίστοιχα ιερά κείμενα τους, τις Βέδες και το Κοράνι, και αμφισβήτησε το νόημα των τελετών στις θρησκείες αυτές όπως το ουπαγιάνα (ιερό νήμα) και το χιτάν (περιτομή). Κατά την διάρκεια της ζωής του απειλήθηκε και από τους ινδουιστές και από τους μουσουλμάνους για τις απόψεις του. Ωστόσο μετά τον θάνατο του, οι οπαδοί των 2 θρησκειών τους οποίους είχε εμπνεύσει, τον προσεταιρίστηκαν αντίστοιχα ως ακόλουθο της δικής τους θρησκείας.Ο Καμπίρ υποστήριζε πως ο *Αληθινός Θεός* είναι με το μέρος του ανθρώπου που βρίσκεται στον δρόμο της αρετής, που θεωρεί όλα τα πλάσματα στη γη ως τον ίδιο του τον εαυτό, και που είναι παθητικά απομακρυσμένος από όσα συμβαίνουν στον κόσμο. Για να γνωρίζει κάποιος τον Θεό, ο Καμπίρ πρότεινε να διαλογίζεται επαναλαμβάνοντας την φράση *Ράμα, Ράμα*.

Οι διδασκαλίες του Καμπίρ εφαρμόζονται και συνεχίζονται μέσω του κινήματος Καμπίρ πανθ (*μονοπάτι του Καμπίρ*), θρησκευτική κοινότητα η οποία τον θεωρεί ιδρυτή της και τα μέλη της είναι γνωστά ως *Καμπίρ πάνθις*.

## Παραπομπές


Κατηγορία:Ινδοί φιλόσοφοι
Κατηγορία:Ινδοί ποιητές
Εμφύλιοι πόλεμοι στη Λιβερία

Ως **εμφύλιοι πόλεμοι στη Λιβερία** αναφέρονται οι:
*Πρώτος εμφύλιος πόλεμος στη Λιβερία
*Δεύτερος εμφύλιος πόλεμος στη Λιβερία
Κρεμαστή

Η ονομασία **Κρεμαστή** μπορεί να αναφέρεται:

Στους οικισμούς της Ελλάδας:
* Κρεμαστή Ικαρίας
* Κρεμαστή Κοζάνης
* Κρεμαστή Λακωνίας
* Κρεμαστή Ξάνθης
* Κρεμαστή Ρόδου

Στο μοναστήρι:
* Μονή Κρεμαστής

Κατηγορία:Αποσαφηνίσεις ελληνικών τοπωνυμίων
Ειρηνευτική Συμφωνία της Άκκρας

Η **συνολική ειρηνευτική συμφωνία της Άκκρας** ή απλά **Ειρηνευτική Συμφωνία της Άκκρας** ήταν η τελική ειρηνευτική συμφωνία στο πλαίσιο του δεύτερου εμφυλίου πολέμου της Λιβερίας, . Υπεγράφη στις 18 Αυγούστου 2003, στην Άκκρα της Γκάνας. Δημιουργήθηκε μετά την υπογραφή της συμφωνίας κατάπαυσης του πυρός στις 17 Ιουνίου, 2003 ενώ οι «εντατικές διαπραγματεύσεις κεκλεισμένων των θυρών» άρχισαν στις 4 Ιουνίου στο Ακοσόμπο, της Γκάνας.

Η συμφωνία προέβλεπε την δημιουργία μεταπολεμικής διετούς μεταβατικής κυβέρνησης (Εθνική Μεταβατική Κυβέρνηση της Λιβερίας), αποτελούμενη από 76 μέλη: 12 από κάθε μία από τις τρεις αντιμαχόμενες πλευρές, 18 από τα πολιτικά κόμματα, επτά από την κοινωνία των πολιτών και τις ειδικές ομάδες συμφερόντων και ένας από κάθε μία από τις 15 επαρχίες της Λιβερίας. Οι αντιμαχόμενες πλευρές, τα κόμματα της αντιπολίτευσης και ομάδες της κοινωνίας των πολιτών συμφώνησαν να μοιραστούν υπουργικά χαρτοφυλάκια και τις ευκαιρίες απασχόλησης στο υπουργικό συμβούλιο και το κοινοβούλιο. Η συμφωνία προέβλεπε επίσης εκλογές, το αργότερο έως το 2005.

Η ειρηνευτική συμφωνία κάλυπτε ένα ευρύ φάσμα μεταρρυθμίσεων, όπως τη δέσμευση για έρευνα για τα ανθρώπινα δικαιώματα και λεπτομερή εξέταση των δυνάμεων ασφαλείας για παραβιάσεις ανθρωπίνων δικαιωμάτων. Τις διαπραγματεύσεις που οδήγησαν στη συμφωνία, διευκόλυνε ο πρώην  αρχηγός του κράτους της Νιγηρίας στρατηγός Αμπντουσαλάμι Αμπουμπακάρ (Abdulsalami Abubakar). Σημαντικό ρόλο, ωστόσο, διαδραμάτισε και η κοινωνία των πολιτών στις συνομιλίες. Συμπεριλήφθηκαν ως επίσημοι σύνεδροι άτομα που εκπροσωπούσαν τα διαθρησκειακά και τα ανθρώπινα δικαιώματα, ή ακτιβιστές υπέρ της δημοκρατίας και των δικαιωμάτων των γυναικών, νομικές οργανώσεις και πολλοί άλλοι που παρακολούθησαν ανεπίσημα ως παρατηρητές. Οι γυναίκες ήταν ιδιαίτερα δυναμικές σε αυτές τις ειρηνευτικές συνομιλίες. Καθημερινά 150-200 γυναίκες πρόσφυγες ακτιβίστριες κατέφθαναν στο ξενοδοχείο, όπου λάμβαναν χώρα οι συνομιλίες, για να υποστηρίξουν τη λήξη του βομβαρδισμού της Μονρόβια και τη βία στη χώρα τους. Οι γυναίκες οργανώνονταν ως επί το πλείστον από την οργάνωση «Μαζική δράση των γυναικών της Λιβερίας για την ειρήνη».

## Παραπομπές σημειώσεις


## Εξωτερικοί σύνδεσμοι
* Accra Comprehensive Peace Agreement (English)
* Accra Ceasefire Agreement
* UN Peacemaker United Nations Database of Peace Agreements

Κατηγορία:Συνθήκες ειρήνης
Κατηγορία:Ιστορία της Λιβερίας
Κατηγορία:Πολιτική της Λιβερίας
Κατηγορία:Επακόλουθα πολέμου
Χανς Βαϊνγκάρτνερ

Ο **Χανς Βαϊνγκάρτνερ** είναι Αυστριακός σκηνοθέτης, σεναριογράφος και παραγωγός.

Γεννήθηκε το 1977 στην Αυστρία και αρχικά σπούδασε φυσικός και νευροχειρουργός. Στη συνέχεια τελείωσε βοηθός καμεραμάν στη Βιέννη και κατόπιν σπούδασε κινηματογράφο στην Ακαδημία Μέσων Μαζικής Ενημέρωσης της Κολωνίας.

Η πιο γνωστή του ταινία είναι *[[Οι μέρες της αφθονίας σας είναι μετρημένες]]*, η οποία ήταν υποψήφια για τον Χρυσό Φοίνικα το 2004.
## Ταινίες
*1993 J-Cam (μικρού μήκους)
*1995 Der Dreifachstecker (μικρού μήκους)
*1999 Frank (μικρού μήκους)
*2001 Das weisse Rauschen
*2004 Οι μέρες της αφθονίας σας είναι μετρημένες
*2007 Τα μυαλά μας πίσω!
*2009 Deutschland 09 - 13 kurze Filme zur Lage der Nation (απόσπασμα *Gefährder*)
*2011 Die Summe meiner einzelnen Teile 
*2013 Ummah - Unter Freunden (παραγωγός)
*2016 303 

## Παραπομπές


Κατηγορία:Αυστριακοί σεναριογράφοι
Κατηγορία:Αυστριακοί παραγωγοί ταινιών
Κατηγορία:Αυστριακοί σκηνοθέτες κινηματογράφου
Τραγέλαφος

O ***Τραγέλαφος*** είναι γένος μεσαίου έως μεγάλου μεγέθους ελικόκερων αντιλοπών, που ζουν αποκλειστικά στην Αφρική, κυρίως στο υποσαχάριο τμήμα της. Κατατάσσονται στην οικογένεια των βοοειδών, και οι πιο στενοί συγγενείς του είναι οι *ταυρότραγοι* (*Taurotragus sp.*). Το γένος περιλαμβάνει 8 είδη.  

## Συστηματική ταξινόμηση και ονοματολογία
Στο γένος *τραγέλαφος* ανήκει το είδος ***Στρεψίκερως*** (**Μεγάλο Κούντου)** καθώς και το είδος ***[[:en:Lesser_kudu|imberbis]]*** ***(αγένειος -χωρίς γένια)*** (**Μικρό Κούντου)** της οικογένειας των βοοειδών. Αποτελεί αδελφικό γένος με το γένος *[[Ταυρότραγος]]*, το οποίο περιλαμβάνει τις μεγαλύτερες αντιλόπες του κόσμου. Το γένος αναγνωρίστηκε πρώτη φορά από τον Γάλλο ζωολόγο Ανρί Μαρί Ντυκροτέ ντε Μπλένβιλ (Henri Marie Ducrotay de Blainville) το 1816. 

Η ονομασία *τραγέλαφος* είναι ελληνικής προέλευσης, καθώς προκύπτει από τη συγχώνευση των λέξεων *τράγος* και *έλαφος*.

## Μορφολογία
Τα είδη έχουν πανομοιότυπο σχέδιο σώματος και χρώμα. Το μέγεθός τους κυμαίνεται από 1 έως 2,5 μέτρα. Το σώμα τους είναι στιβαρό, και κάθετα αυτού «στάζουν» λευκές ρίγες, που φτάνουν τις 11 με 12 σε αριθμό. Στα περισσότερα είδη, υπάρχουν μακριές τρίχες στο λαιμό, τα πόδια και τη ράχη. Παρουσιάζουν έντονο σεξουαλικό διμορφισμό, καθώς τα αρσενικά είναι μεγαλύτερα και πιο εντυπωσιακά από τα θηλυκά και μόνο αυτά έχουν κέρατα. Εξαίρεση αποτελεί το μπόνγκο, που και τα αρσενικά και τα θηλυκά είναι ίδια (έχουν και τα δύο κέρατα). Τα κέρατα είναι ελικοειδή, και συνήθως έχουν μέχρι μία καμπύλη ή στροφή, όμως στα κούντου (*[[Μεγάλο κούντου|Tragelaphus strepsiceros]]* και*[[Μικρό κούντου|Tragelaphus imberbis]]*), έχουν παραπάνω, περίπου 2 με 3 στροφές.

## Βιότοπος και τροφή
Κυριότερα ενδιαιτήματα για τα είδη αποτελούν τα βροχερά δάση, τα ορεινά δάση και οι μικτές περιοχές με αραιό δάσος και σαβάνα. Επίσης, ο βιότοπός τους επίσης περιλαμβάνει και υδάτινο στοιχείο. Τρέφονται κυρίως με χορτάρι, θάμνους και άλλα χαμηλά φυτά, κυρίως με μονοκοτυλήδονα ή δικοτυλήδονα. Μερικές φορές όμως, μπορεί να τραφούν με φρούτα και φύλλα διαφόρων δέντρων.

## Είδη
Το γένος περιλαμβάνει 8 είδη:

## Παραπομπές


Κατηγορία:Βοοειδή
Κατηγορία:Θηλαστικά της Αφρικής
Κατηγορία:Φυτοφάγα
Συρίγος

Το ελληνικό επίθετο **Συρίγος** μπορεί να αναφέρεται σε κάποιο από τα παρακάτω πρόσωπα:

* Άγγελος Συρίγος (γενν. 1966), καθηγητής διεθνούς δικαίου στο Πάντειο Πανεπιστήμιο
* Βαγγέλης Συρίγος (γενν. 1949), ποδοσφαιριστής
* Μελέτιος Συρίγος (1585 ή 1586–1663 ή 1664), λόγιος, θεολόγος και αντιρρητικός συγγραφέας
* Σταμάτης Συρίγος (γενν. 1974), ποδοσφαιριστής
* Φίλιππος Συρίγος (1948–2013), αθλητικογράφος
Μανούσης

Το ελληνικό επίθετο **Μανούσης** μπορεί να αναφέρεται σε κάποιο από τα παρακάτω πρόσωπα:

*Θεόδωρος Μανούσης (1793–1858), ιστορικός
*Νικόλαος Μανούσης (1891–1971),δικηγόρος και πολιτικός
*Σταμάτης Μανούσης (1905–1981), οφθαλμίατρος και πολιτικός
*Φώτης Μανούσης, εφοπλιστής
Στεφανάκης

Το ελληνικό επίθετο **Στεφανάκης** μπορεί να αναφέρεται σε κάποιο από τα παρακάτω πρόσωπα:

*Γεώργιος Στεφανάκης, δικηγόρος και συγγραφέας
*Γιώργος Στεφανάκης (γενν. 1952), τραγουδοποιός
*Ιωάννης Στεφανάκης (γενν. 1973), πολιτικός
*Κωνσταντίνος Στεφανάκης (1917–1992), δικηγόρος και πολιτικός
*Μανόλης Στεφανάκης, αρχαιολόγος
*Νικόλαος Στεφανάκης, αθλητής του στίβου  
*Συλβέστρος Στεφανάκης (1792–18;;), πολιτικός
Τρηματοφόρα

Τα **τρηματοφόρα** (επιστ. ονομ.: *Foraminifera*) αποτελούν συνομοταξία πρωτίστων και χαρακτηρίζονται ως μονοκύτταροι οργανισμοί με δικτυωτά ψευδοπόδια (δικτυοπόδια). Έχουν ετεροφασικό κύκλο ζωής και στις περισσότερες περιπτώσεις φέρουν κέλυφος που συνίσταται κυρίως από ανθρακικό ασβέστιο (CaCO3) και καλύπτει το πρωτόπλασμα του οργανισμού. Ακόμα είναι ετερότροφοι οργανισμοί, δηλαδή φέρουν ζωικά χαρακτηριστικά, ενώ αξιοσημείωτος είναι ο αριθμός ειδών που χρησιμοποιούν για την τροφή τους το μεγαλύτερο μέρος των προϊόντων της φωτοσύνθεσης που λαμβάνουν από ενδοσυμβιωτικούς οργανισμούς. Τα κελύφη των περισσοτέρων τρηματοφόρων έχουν μέγιστη διάμετρο 100-500 μm. Ωστόσο τα μεγάλου μεγέθους βενθονικά τρηματοφόρα χαρακτηρίζονται από διάμετρο εώς και 20 cm και πολύπλοκη εσωτερική κατασκευή.
Τα τρηματοφόρα γενικά ζουν σε όλα τα θαλάσσια οικοσυστήματα, ενώ ορισμένα είδη τους και σε υφάλμυρα. Ανάλογα με τον τρόπο ζωής τους χωρίζονται σε βενθονικά και πλαγκτονικά τρηματοφόρα.

Τα τρηματοφόρα λαμβάνουν σημαντικό ρόλο στους βιογεωχημικούς κύκλους του άνθρακα και του ασβεστίου των ωκεάνιων συστημάτων και μαζί με τα κοκκολιθοφόρα θεωρούνται ως οι κύριες ομάδες της βιογενούς ανθρακικής ιζηματογένεσης. Η συνολική συνεισφορά των βενθονικών και πλαγκτονικών τρηματοφόρων στην απόθεση ανθρακικού ασβεστίου είναι γύρω στα 1,4 δισεκατομμύρια τόνους το χρόνο, περίπου δηλαδή το 25% της συνολικής παραγωγής πελαγικών ανθρακικών ιζημάτων.

## Παραπομπές


## Πηγές
* Langer, M.,1993. Epiphytic foraminifera. Marine Micropaleontology 20, 235-265

Κατηγορία:Πρώτιστα
Λόλα Ντουένιας

Η **Λόλα Ντουένιας** (*Lola Dueñas*, 6 Οκτωβρίου 1971) είναι Ισπανίδα ηθοποιός.

Γεννήθηκε το 1971 στη Βαρκελώνη, όπου σπούδασε στο Ινστιτούτο Θεάτρου. Έχει κερδίσει δύο φορές το βραβείο Γκόγια (2004 και 2009) και μία φορά το βραβείο καλύτερης ηθοποιού στο φεστιβαλ των Καννών (2006).

## Φιλμογραφία

## Παραπομπές


Κατηγορία:Ισπανοί ηθοποιοί
Κατηγορία:Καταλανοί καλλιτέχνες
Κατηγορία:Βραβευμένοι με Γκόγια
Southern Comfort

thumb|right|150px|Ένα μπουκάλι Southern Comfort στο μνήμα του Μαρτίν Γουίλκς Χέρον
**Southern Comfort** (ή κοινώς **SoCo**) είναι αμερικανικό λικέρ που γίνεται από φρούτα, αρωματικές ουσίες και ουίσκι. Πρωτοκυκλοφόρησε από τον μπάρμαν Μαρτίν Γουίλκς Χέρον στη Νέα Ορλεάνη το 1874, ενώ αργότερα πέρασε από τον όμιλο Brown-Forman στην ιδιοκτησία της εταιρίας Sazerac.

Το ποτό διαδόθηκε ανά την υφήλιο. Πίνεται σκέτο και σε κοκτέιλς.

## Αναφορές


Κατηγορία:Λικέρ
Διαμαντής

Το ελληνικό επίθετο **Διαμαντής** ή **Διαμαντή** μπορεί να αναφέρεται σε κάποιο από τα παρακάτω πρόσωπα:

Με το επώνυμο *Διαμαντής*:
*Αδαμάντιος Διαμαντής, (1900–1997), Κύπριος ζωγράφος
*Αλκιβιάδης Διαμάντης, (1893–1948), πράκτορας
*Απόστολος Διαμαντής (γενν. 1955), εκπαιδευτικός, οικονομολόγος και ιστορικός
*Γεώργιος Διαμαντής (1815–18??), πολιτικός
*Γιάννης Αλεξάνδρου (Διαμαντής) (1914–1949), κομμουνιστής και αντιστασιακός
*Γιάννης Διαμαντής, ηθοποιός
*Διομήδης Διαμαντής (1843–1891), πολιτικός 
*Νικόλαος Διαμαντής (1845–19??), πολιτικός
*Περικλής Διαμαντής, αριθμομνήμων
*Φειδίας Διαμαντής, Κύπριος πολιτικός 

Με το επώνυμο *Διαμαντή*:
*Μαρίνα-Λαμπρινή Διαμαντή (γενν. 1985), ελληνικής καταγωγής τραγουδοποιός που γεννήθηκε στην Ουαλία
Σπαρτινού Αχαΐας

Η  **Σπαρτινού** είναι οικισμός της Τοπικής Κοινότητας Πλατανιώτισσας της Δημοτικής ενότητας Καλαβρύτων του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Πλατανιώτισσας ενώ στη συνέχεια αποτέλεσε οικισμό του Δημοτικού διαμερίσματος Πλατανιώτισσας του «Καποδιστριακού» Δήμου Καλαβρύτων. Ο οικισμός σύμφωνα με την απογραφή του 2011 έχει μόνο ένα μόνιμο κάτοικο.

Είναι χτισμένος σε υψόμετρο 818 μέτρων, στις πλαγιές του όρους Σκεπαστό, βόρεια των Καλαβρύτων και σε απόσταση 27 χιλιομέτρων από αυτά.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
*Ε.Ε.Τ.Α.Α., Διοικητικές μεταβολές των Ο.Τ.Α - Διοικητικές μεταβολές Σπαρτινούς Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Διοργανώσεις Ε.Π.Σ. Αρκαδίας 2009–10

Το πρωτάθλημα της ΕΠΣ Αρκαδίας για την περίοδο 2009-2010 αναδείχθηκε ο Παναρκαδικός. Δεύτερη βγήκε η ομάδα της Φαλαισίας και τρίτη ομάδα ο Ερμής Μελιγούς.

## Βαθμολογία

## Παραπομπές


Κατηγορία:Ε.Π.Σ. Αρκαδίας